Mataimakin Ministan harkokin kasar wajen Korea Ta Arewa Kim Kye Gwan, dadadden mai bada shawarar nukliya kuma babban jami’in diflomasiya, ya fadi a wata sanarwa da wata kafar yada labaran kasar Korea ta Arewa ta watsa, cewa a shirye suke su kara ba Kasar Amurka Karin lokaci don sake tunanin tattaunawar da a da za’ayi a ran 12 ga watan Yunin wannan shekara a kasar Singapore.
